paragraph_text: David Hill (Eastbourne, Engleska, UK, 20. lipnja 1946.) australski je poslovni čovjek, aktivist, pisac i povjesničar engleskog podrijetlla. U djetinjstvu bio je s dvojicom braće poslan u valu engleske migracije krajem 1950-ih u Fairbridge Farm School koja se nalazi u gradu Molong, New South Wales, u kojoj su djeca bila sustavno zlostavljana i iskorištavana. O svojim doživljajima u toj ustanovi napisao je knjigu The Forgotten Children: Fairbridge Farm School and Its Betrayal of Britain's Child Migrants to Australia (Izgubljena djeca: Poljoprivredna škola Fairbridge i izdaja britanske iseljeničke djece u Australiji). U svojoj poslovnoj karijeri bio je čelnik mnogih državih tvrtki: Australian Broadcasting Corporation (savezna državna televizijska i radijska mreža), State Rail Authority of New South Wales (Željeznice NSW), Sydney Water (Vodovodi Sydney), Australian National Airlines Commission (Australska zrakoplovna komisija), glava upravnog odbora Soccer Australia, predsjednik ragbi kluba North Sydney Bears, predsjednik organizacije za mladež CREATE koja se brine za djecu u raznim državnim institucijama. Okušao se jednom kao kandidat za donji dom u saveznoj izbornoj jedinici Hughes 1998. godine, kao predstavnik Laburističke stranke Australije, ali nije bio uspješan. To mu je bio zadnji put da se okušao u politici.